CELEX: 
Language: fi
Date: 2020-05-18 00:00:00
Title: KOMISSION DELEGOITU PÄÄTÖS (EU) …/…, Euroopan parlamentin ja neuvoston direktiivin 2003/87/EY muuttamisesta Sveitsistä tulevien lentojen jättämiseksi EU:n päästökauppajärjestelmän ulkopuolelle

EUROOPAN
                           KOMISSIO
                                                  Bryssel 18.5.2020
                                                  C(2020) 3107 final
                    KOMISSION DELEGOITU PÄÄTÖS (EU) …/…,
                                    annettu 18.5.2020,
   Euroopan parlamentin ja neuvoston direktiivin 2003/87/EY muuttamisesta Sveitsistä
       tulevien lentojen jättämiseksi EU:n päästökauppajärjestelmän ulkopuolelle
                          (ETA:n kannalta merkityksellinen teksti)
FI                                                                                   FI
 ---pagebreak---                                                  PERUSTELUT
   1.        DELEGOIDUN SÄÄDÖKSEN TAUSTA
   EU:n päästökauppajärjestelmä (ETS) kattaa Euroopan talousalueella (ETA) sijaitsevilta
   lentopaikoilta lähtevät lennot sekä direktiivin 2003/87/EY 25 a artiklan soveltamisalaan
   kuuluvista kolmansista maista saapuvat lennot. Kyseisessä 25 a artiklassa siirretään
   komissiolle valta antaa säädöksiä lentojen jättämisestä liitteessä I lueteltujen
   ilmailutoimintojen ulkopuolelle, jotta mahdollistettaisiin EU:n järjestelmän ja lentojen
   ilmastonmuutosvaikutusten vähentämistä koskevien kolmansien maiden toimien optimaalinen
   vuorovaikutus. Vuonna 2008 odotuksena oli, että kolmansien maiden toimenpiteiden olisi
   oltava vastaavia1, mutta direktiivin 2003/87/EY myöhemmissä muutoksissa ei toistettu tätä
   odotustasoa2, ja tällä hetkellä EU:n päästökauppajärjestelmän soveltamisala rajoittuu ETA-
   alueen sisäisiin lentoihin vuoden 2023 loppuun saakka, paitsi kun yhteyssopimus on
   voimassa3.
   Direktiiviä 2003/87/EY sovelletaan riippumatta lentoliikenteen harjoittajan kansallisuudesta,
   ja se kattaa periaatteessa lennot, jotka lähtevät jonkin toisen jäsenvaltion alueella sijaitsevalta
   lentopaikalta tai saapuvat jonkin toisen jäsenvaltion alueella sijaitsevalle lentopaikalle.
   Kilpailun vääristymisen välttämiseksi on ratkaisevan tärkeää varmistaa ilma-alusten
   käyttäjien yhdenvertainen kohtelu. Euroopan unioni ja Sveitsi pääsivät sopimukseen
   kasvihuonekaasujen päästökauppajärjestelmiensä välisestä yhteydestä4 ilmastonmuutosta
   koskevan YK:n puitesopimuksen sopimuspuolten 21. konferenssissa joulukuussa 2015, ja
   sopimus allekirjoitettiin 23. marraskuuta 2017. Tässä yhteyssopimuksessa säilytetään ilma-
   alusten käyttäjien yhdenvertainen kohtelu reiteillä siten, että EU sääntelee lähteviä lentoja
   Sveitsiin ja Sveitsi on vastuussa Sveitsistä ETA-alueelle suuntautuvista lennoista5.
   Sveitsissä sijaitsevilta lentopaikoilta ETA-alueella sijaitseville lentopaikoille saapuvat lennot
   jätetään tällä päätöksellä EU:n päästökauppajärjestelmän soveltamisalan ulkopuolelle
   yhteyssopimuksen mukaisesti. Sitä sovelletaan yhteyssopimuksen voimaantulosta alkaen.
   Kun EU:n päästökauppajärjestelmä ja Sveitsin päästökauppajärjestelmä yhdistetään,
   ympäristövaikutusten osalta hiilen hinnoittelun piiriin kuuluvien lentotoiminnasta aiheutuvien
   hiilidioksidin (CO2) lisäpäästöjen arvioidaan aluksi olevan noin 3,2 miljoonaa tonnia
   jakautuen tasan saapuvien ja lähtevien lentojen kesken. ETA-alueelta Sveitsissä sijaitseville
   lentopaikoille saapuvien lentojen 1,6 miljoonan tonnin hiilidioksidipäästöjen osalta ilmaisia
   päästöoikeuksia tullaan vuonna 2020 jakamaan noin 550 000, ja tämä määrä tulee laskemaan
   2,2 prosentilla vuodessa vuodesta 2021 alkaen. Lisäksi huutokaupataan 100 000
   lisäpäästöoikeutta. Näin ollen on odotettavissa, että 950 000 tonnia lisäpäästöjä kompensoituu
   1
           Sanaa ‘vastaavia’ ei ole käytetty direktiivin 2003/87/EY artiklaosassa, mutta se esiintyy direktiivin
           2008/101/EY johdanto-osan 17 kappaleessa.
   2
           Ks. esim. Euroopan parlamentin ja neuvoston 16 päivänä huhtikuuta 2014 antaman asetuksen (EY) N:o
           421/2014 johdanto-osan 6 kappale.
   3
           Euroopan parlamentin ja neuvoston asetus (EU) 2017/2392, annettu 13 päivänä joulukuuta 2017,
           direktiivin 2003/87/EY muuttamisesta voimassa olevan ilmailutoimintaa koskevan rajoitetun
           soveltamisen jatkamiseksi ja maailmanlaajuisen markkinaperusteisen toimenpiteen vuonna 2021
           alkavan täytäntöönpanon valmistelemiseksi (EUVL L 350, 29.12.2017, s. 7).
   4
           Euroopan unionin ja Sveitsin valaliiton välinen sopimus niiden kasvihuonekaasujen
           päästökauppajärjestelmien välisestä yhteydestä (EUVL L 322, 7.12.2017, s. 3–26).
   5
           Tämä lähestymistapa on todettu käytännölliseksi tavaksi ratkaista yhteisen mutta eriytetyn vastuun ja
           kunkin valmiuksien periaatetta koskeva ongelma, joka on jo pitkään ollut haasteena ilmastonmuutosta
           koskevassa      Yhdistyneiden     Kansakuntien     puitesopimuksessa     (UNFCCC).       Ks.    esim.
           http://papers.ssrn.com/sol3/papers.cfm?abstract_id=1952554.
FI                                                       1                                                       FI
 ---pagebreak---    muilla päästökauppajärjestelmien kattamilla                 aloilla   ETA:sta      Sveitsissä    sijaitseville
   lentopaikoille suuntautuvien lentojen osalta6.
   Toinen vaihe tämän yhteyden toteuttamisessa on se, että maksutta jaettavat päästöoikeudet ja
   niihin liittyvät päästöoikeuksien huutokaupan tasot jaetaan EU:n päästökauppajärjestelmän
   soveltamisalan mukaisesti asetuksen (EU) 2017/2392 nojalla7. Ilma-alusten käyttäjille
   maksutta jaettavien päästöoikeuksien vertailuluvuista annetussa komission päätöksessä
   2011/638/EU8 nimenomaisesti ennakoitiin muutoksia päästöoikeuksien jakoon, kun
   direktiivin 2003/87/EY 25 a artiklan nojalla annetaan säädöksiä.
   Kolmannessa vaiheessa, joka esitetään yhteyssopimuksen liitteessä I olevassa B osassa,
   perustetaan ilma-alusten käyttäjille ’yksi yhteyspiste’. Muuttamatta kummankaan järjestelmän
   taustalla olevia oikeudellisia vastuita tämä tarkoittaa käytännössä sitä, että Sveitsin olisi
   hallinnoitava ilma-alusten käyttäjiä, joilla on läheisimmät yhteydet Sveitsiin, niiden päästöjen
   osalta kummassakin järjestelmässä. Ilma-alusten käyttäjiä, joilla on läheisemmät yhteydet
   ETA-maihin, sääntelee jatkossakin yksinomaan niiden nykyinen hallinnollinen jäsenvaltio.
   Niiden on siksi myös raportoitava päästöt molempien järjestelmien mukaisista toiminnoistaan
   ja palautettava vastaavat päästöoikeudet. Kumpikin osapuoli on yhteyssopimuksen nojalla
   edelleen vastuussa oman päästökauppajärjestelmänsä ja maantieteellisen soveltamisalansa
   täytäntöönpanosta (liitteessä I olevan B osan kohdat ”Oikeudellinen täytäntöönpano” ja
   ”Ilma-alusten käyttäjien hallinnoinnin osoittaminen”).
   EU:n päästökauppadirektiivin liitettä I muutetaan siten, että sen soveltamisalaa muutetaan
   Sveitsistä saapuvien lentojen osalta. ’Yhden yhteyspisteen’ tarkoituksena on helpottaa
   hallintoa niiden ilma-alusten käyttäjien osalta, joilla on läheisemmät yhteydet Sveitsiin ja
   päinvastoin. Jos täytäntöönpanomenettely olisi tarpeen, Sveitsi toimisi ensimmäisenä Sveitsin
   hallinnoimien ilma-alusten käyttäjien osalta ja EU:n hallinnoiva valtio toimisi ensimmäisenä
   kaikissa muissa tapauksissa. Osapuolet jakavat tietoja varmistaakseen, että käytännön
   soveltaminen on sujuvaa ja tehokasta. Sveitsin hallinnoimat ilma-alusten käyttäjät mainitaan
   komission asetuksessa (EY) N:o 748/2009 niiden ilma-alusten käyttäjien luettelosta, jotka
   harjoittivat direktiivin 2003/87/EY liitteessä I tarkoitettua ilmailutoimintaa 1 päivänä
   tammikuuta 2006 tai sen jälkeen, ja hallinnoivan jäsenvaltion yksilöimisestä kunkin ilma-
   aluksen käyttäjän osalta.
   Neljäs vaihe yhteysprosessin helpottamisessa liittyy maksutta jaettaviin päästöoikeuksiin. Jos
   yhteyssopimuksen soveltaminen keskeytettäisiin tai lopetettaisiin, kukin ilma-aluksen käyttäjä
   olisi yksin vastuussa päästökauppajärjestelmien noudattamisesta käyttämällä niille
   myönnettyjä ja markkinoilta peräisin olevia päästöoikeuksia. Siksi on aiheellista, että EU on
   vastuussa maksutta jaettujen päästöoikeuksien siirtämisestä Sveitsin hallinnoimille ilma-
   alusten käyttäjille niiden ETA-alueen sisäisten lentotoimintojen ja ETA-alueelta Sveitsiin
   lähtevien lentojen osalta. Samalla kun ilma-alusten käyttäjille siirretään ilmaisia
   päästöoikeuksia muita ETA-alueelta lähteviä lentoja varten, olisi siirrettävä ilmaisia
   päästöoikeuksia myös ETA-alueelta Sveitsiin suuntautuvia lentoja varten. Välitön seuraus
   tästä olisi, että olisi Sveitsi vastuulla siirtää EU:n hallinnoimille ilma-alusten käyttäjille niiden
   Sveitsin päästökauppajärjestelmään kuuluvien lentotoimintojen osalta vastaava määrä
   päästöoikeuksia kuin mitä ne saisivat EU:n päästökauppajärjestelmässä.
   6
           Vuonna 2020 1,5 prosenttia näistä päästöistä voitaneen kattaa UNFCCC:n puhtaan kehityksen
           mekanismista saatavin hyvityksin.
   7
           Katso direktiivin 2003/87/EY 28 a artikla sellaisena kuin se on muutettuna asetuksella (EU) 2017/2392.
   8
           Komission päätös 2011/638/EY, annettu 26 päivänä syyskuuta 2011.
FI                                                        2                                                       FI
 ---pagebreak---    Tämä neljäs vaihe pannaan täytäntöön komission asetuksella (EU) N:o 389/20139, ns.
   ”rekisteriasetuksella”, jonka asiaa koskevissa artikloissa säädetään seuraavaa:
                                                  ”71 artikla
                                      Yhteysjärjestelyjen toteuttaminen
   Keskusvalvoja voi luoda tilejä ja prosesseja ja toteuttaa tapahtumia ja muita toimintoja
   asianmukaisina aikoina direktiivin 2003/87/EY 25 ja 25 a artiklan nojalla tehtyjen sopimusten
   ja järjestelyjen toteuttamiseksi.”
   Komission asetuksessa (EU) N:o 389/2013 säädetään päästöoikeuksien                              siirroista
   Sveitsiin/Sveitsistä unionin rekisterin kautta 56 artiklan nojalla:
                                                  ”56 artikla
                               Ilmailun päästöoikeuksien jakaminen maksutta
   4.       Jos voimassa on direktiivin 2003/87/EY 25 artiklan mukainen sopimus, jossa
   edellytetään       ilmailun      päästöoikeuksien        siirtämistä      toisen    kasvihuonekaasujen
   päästökauppajärjestelmän rekisterissä oleville ilma-alusten käyttäjien päästöoikeustileille,
   keskusvalvojan on yhteistyössä toisen rekisterin valvojan kanssa varmistettava, että unionin
   rekisteri siirtää kyseiset ilmailun päästöoikeudet EU:n ilmailun jakotililtä toisessa rekisterissä
   oleville vastaaville tileille.
   5.       Jos voimassa on direktiivin 2003/87/EY 25 artiklan mukainen sopimus, jossa
   edellytetään toisen kasvihuonekaasujen päästökauppajärjestelmän mukaisten ilmailun
   päästöoikeuksien siirtämistä ilma-aluksen käyttäjille, joilla on tilit unionin rekisterissä,
   keskusvalvojan on yhteistyössä toisen rekisterin valvojan kanssa varmistettava, että unionin
   rekisteri siirtää kyseiset ilmailun päästöoikeudet toisen rekisterin vastaavilta tileiltä unionin
   rekisterissä      oleville     ilma-alusten     käyttäjien        päästöoikeustileille,   kun       toisen
   kasvihuonekaasujen päästökauppajärjestelmän hallinnoinnista vastaava toimivaltainen
   viranomainen on hyväksynyt siirron.”
   Vaikka tällä delegoidulla päätöksellä kaikki Sveitsissä sijaitsevilta lentopaikoilta saapuvat
   lennot jätetään EU:n päästökauppajärjestelmän ulkopuolelle vuodesta 2020 alkaen, se ei
   tarkoita, ettei tällaisia lentoja säänneltäisi niiden muutosten seurauksena, joita EU:n
   päästökauppajärjestelmään           tehdään         ICAO:n          kansainvälisen       lentoliikenteen
   päästöhyvitysjärjestelmän CORSIA:n täytäntöönpanon yhteydessä. Euroopan parlamentille ja
   neuvostolle annetaan kertomus EU:n päästökauppadirektiivin 28 b artiklan mukaisesti.
   Kyseisessä kertomuksessa tarkastellaan Euroopan unionin ja päästökauppajärjestelmään
   liitettyjen maiden välisiä lentoja.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Ilmastonmuutosta käsittelevän asiantuntijaryhmän puitteissa järjestettiin 22. marraskuuta
   2019 tapaaminen, johon osallistui jäsenvaltioiden edustajia. Lisäksi delegoidun päätöksen
   tekstistä kerättiin palautetta paremman sääntelyn portaalin kautta neljän viikon ajan 2.-30.
   maaliskuuta 2020. Hyväksymisen jälkeen delegoitu päätös toimitetaan Euroopan parlamentin
   ja neuvoston tarkasteltavaksi kahden kuukauden ajaksi.
   9
            Komission asetus (EU) N:o 389/2013, annettu 2 päivänä toukokuuta 2013, Euroopan parlamentin ja
   neuvoston direktiivin 2003/87/EY mukaisen unionin rekisterin perustamisesta.
FI                                                      3                                                     FI
 ---pagebreak---    3.        DELEGOIDUN SÄÄDÖKSEN OIKEUDELLINEN SISÄLTÖ
   Päätöstä pidetään asianmukaisena välineenä, ja 25 a artiklan nojalla hyväksytyssä
   delegoidussa päätöksessä säädetään seuraavaa:
   1 artikla
   Tällä artiklalla muutetaan EU:n päästökauppadirektiiviä siten, että ilma-alusten käyttäjät
   vapautetaan velvollisuudesta palauttaa päästöoikeuksia Sveitsissä sijaitsevilta lentopaikoilta
   ETA:ssa sijaitseville lentopaikoille saapuvien lentojen osalta. Asetuksen (EU) 2017/2392
   mukaisesti näille saapuville lennoille ei myönnetä päästöoikeuksia.
   Artiklalla säilytetään vakaus sen suhteen, mitkä ilma-alusten käyttäjät kuuluvat EU:n
   päästökauppajärjestelmään, täsmentämällä, että Sveitsistä saapuvien lentojen jättäminen EU:n
   päästökauppajärjestelmän ulkopuolelle ei vaikuta sisällyttämistä koskevia kynnysarvoja
   sisältäviin säännöksiin.
FI                                                4                                               FI
 ---pagebreak---                           KOMISSION DELEGOITU PÄÄTÖS (EU) …/…,
                                           annettu 18.5.2020,
      Euroopan parlamentin ja neuvoston direktiivin 2003/87/EY muuttamisesta Sveitsistä
           tulevien lentojen jättämiseksi EU:n päästökauppajärjestelmän ulkopuolelle
                                 (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta
   unionissa ja neuvoston direktiivin 96/61/EY muuttamisesta 13 päivänä lokakuuta 2003
   annetun Euroopan parlamentin ja neuvoston direktiivin 2003/87/EY10 ja erityisesti sen 25 a
   artiklan 1 kohdan,
   sekä katsoo seuraavaa:
   (1)     Direktiivin 2003/87/EY 25 a artiklassa siirretään komissiolle valta antaa säännöksiä
           kolmannesta maasta saapuvien lentojen jättämisestä EU:n päästökauppajärjestelmän
           (EU ETS) ulkopuolelle. Tällaisilla säännöksillä on tarkoitus mahdollistaa EU:n
           päästökauppajärjestelmän ja kolmansien maiden toimenpiteiden optimaalinen
           vuorovaikutus lentoliikenteen ilmastonmuutosvaikutusten vähentämisessä.
   (2)     Euroopan unionin ja Sveitsin valaliiton välinen sopimus niiden kasvihuonekaasujen
           päästökauppajärjestelmien        välisestä   yhteydestä11,     jäljempänä     ’sopimus’,
           allekirjoitettiin 23 päivänä marraskuuta 2017, ja se tuli voimaan 1 päivänä tammikuuta
           2020. Sopimuksessa määrätään, että Sveitsin alueella sijaitsevilta lentopaikoilta
           Euroopan talousalueella (ETA) sijaitseville lentopaikoille suuntautuvat lennot jätetään
           EU:n päästökauppajärjestelmän soveltamisalan ulkopuolelle.
   (3)     Direktiiviä 2003/87/EY olisi sen vuoksi muutettava siten, että Sveitsissä sijaitsevilta
           lentopaikoilta ETA-alueella sijaitseville lentopaikoille suuntautuvat lennot jätetään
           EU:n päästökauppajärjestelmän soveltamisalan ulkopuolelle. Jotta säilytetään vakaus
           toiminnanharjoittajien järjestelmään kuulumisen osalta, ulkopuolelle jättäminen ei
           saisi vaikuttaa säännöksiin, joilla tietyt ilmailutoiminnot jätetään EU:n
           päästökauppajärjestelmän ulkopuolelle toiminnanharjoittajaa kohti laskettujen lentojen
           määrän tai päästöjen tiettyjen kynnysarvojen perusteella.
   (4)     Direktiiviä 2003/87/EY olisi näin ollen muutettava.
   (5)     Koska sopimus tuli voimaan 1 päivänä tammikuuta 2020, tätä päätöstä olisi
           sovellettava kyseisestä päivästä alkaen.
   10
            EUVL L 275, 25.10.2003, s. 32.
   11
            EUVL L 322, 7.12.2017, s. 3.
FI                                                   5                                              FI
 ---pagebreak---    ON HYVÄKSYNYT TÄMÄN PÄÄTÖKSEN:
                                                1 artikla
   Muutetaan direktiivin 2003/87/EY liitteessä I olevan taulukon sarakkeessa ”Toiminnat”
   olevan kohdan ”Ilmailu” toinen kohta seuraavasti:
   1)       korvataan j alakohdan toinen alakohta seuraavasti:
            ”Tätä kohtaa sovellettaessa lasketaan mukaan myös l alakohdassa tarkoitetut lennot
            tai lennot, joilla kuljetetaan yksinomaan jäsenvaltion hallitsevaa monarkkia ja hänen
            läheisiä perheenjäseniään, valtionpäämiehiä, hallituksen päämiehiä ja ministereitä
            virallisella vierailulla;”
   2)       korvataan k alakohta seuraavasti:
            ”k) 1 päivästä tammikuuta 2013 31 päivään joulukuuta 2030 lennot, jotka muutoin
            kuuluisivat tämän toiminnan piiriin ja jotka suorittaa muu kuin kaupallinen ilma-
            aluksen käyttäjä, jonka lentojen vuosittaiset kokonaispäästöt ovat alle 1 000 tonnia
            vuodessa (mukaan lukien l alakohdassa tarkoitettujen lentojen päästöt);”;
   3)       lisätään l alakohta seuraavasti:
            ”l) Sveitsissä sijaitsevilta lentopaikoilta ETA-alueella sijaitseville lentopaikoille
            suuntautuvat lennot.”.
                                                2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan
   unionin virallisessa lehdessä.
   Sitä sovelletaan 1 päivästä tammikuuta 2020.
   Tehty Brysselissä 18.5.2020
                                                 Komission puolesta
                                                 Puheenjohtaja
                                                 Ursula VON DER LEYEN
FI                                                  6                                             FI